CELEX: 62012CN0607
Language: sl
Date: 2012-12-24 00:00:00
Title: Zadeva C-607/12: Predlog za sprejetje predhodne odločbe, ki ga je vložilo Commissione tributaria provinciale di Genova (Italija) 24. decembra 2012 – Dresser proti Agenzia delle Entrate – Direzione Provinciale Ufficio Controlli

6.4.2013   
            
            
               SL
            
            
               Uradni list Evropske unije
            
            
               C 101/7
            
         Predlog za sprejetje predhodne odločbe, ki ga je vložilo Commissione tributaria provinciale di Genova (Italija) 24. decembra 2012 – Dresser proti Agenzia delle Entrate – Direzione Provinciale Ufficio Controlli
   (Zadeva C-607/12)
   2013/C 101/15
   Jezik postopka: italijanščina
   
      Predložitveno sodišče
   
   Commissione tributaria provinciale di Genova
   
      Stranki v postopku v glavni stvari
   
   
      Tožeča stranka: Dresser Rand SA
   
      Tožena stranka: Agenzia delle Entrate - Direzione Provinciale Ufficio Controlli
   
      Vprašanji za predhodno odločanje
   
   
               1.
            
            
               Ali je mogoče transakcijo prenosa blaga iz ene države članice na italijansko ozemlje z namenom preizkusa prilagodljivosti tega blaga drugemu blagu, kupljenemu na nacionalnem ozemlju, ne da bi bil opravljen kakršen koli poseg na blagu, ki je vneseno v Italijo, uvrstiti pod izraz „delo, ki se opravi na blagu“ iz člena 17(2)(f) Direktive 2006/112/ES (1), in ali je v zvezi s tem primerno presoditi naravo transakcij, ki potekajo med družbama F.B. ITMI in DR-IT?
            
         
               2.
            
            
               Ali je treba člen 17(2)(f) Direktive 2006/112/ES razlagati tako, da zakonodaja in praksa držav članic na podlagi te določbe ne moreta določiti, da se pošiljanje ali prevoz blaga obravnavata kot prenos v drugo državo članico le pod pogojem, da se blago vrne v državo članico, iz katere je bilo prvotno odposlano ali odpeljano?.
            
         
      (1)  UL L 347, str. 1.